
# «АЛМА» яшүсмерләр төркеменең тәүге клибы дөнья күрде

Төркемнең максаты – яшүсмерләр колакчыннарында үз теләкләре белән кабызып тыңларлык татарча музыка булдыру.

Бүген Интернет киңлекләрендә күптән түгел оешкан «АЛМА» яшүсмерләр төркеменең тәүге клиплары дөнья күрде. Төркемнең солистлары — күп кенә балалар һәм аларның әти-әниләре тарафыннан яратылып өлгергән экс-"Салаваtik"лар Аделина Хәсәнова, Булат Талипов һәм Эмилия Галимҗанова.

Төркемнең максаты — яшүсмерләр колакчыннарында үз теләкләре белән кабызып тыңларлык татарча музыка булдыру. Бу максатны тормышка ашыруда көчле иҗади команда катнаша. Вокал буенча остаз — Гөлназ Гафурова, тавыш яздыру һәм көйләү — Ильяс Гафаров, хореограф — Динә Сабирова, стилист — Галия Сафина, оператор — Мария Улыбина.

«АЛМА» яшүсмерләр төркеменең беренче иҗат җимеше «Хәрәкәттә — бәрәкәт» җырын «Алдынгылар хәрәкәте» тәкъдим итте. Сүзләрен Зөләйха Камалова иҗат иткән, аранжировка авторы — Ислам Вәлиев. Киләчәктә бу җыр «Алдынгылар хәрәкәте» яшьләренең генә түгел, барлык татар яшүсмерләренең гимнына әверелер дип ышанабыз.

Заманча музыка, модалы киемнәр, дәртле биюләр һәм күтәренке кәеф — болар барысы да «АЛМА» төркеменең тәүге клибында! Әлеге клипны төшерүдә «Изумрудный город» бию студиясендә шөгыльләнүче үсмерләр дә актив катнашты.

Следите за самым важным и интересным в Telegram-каналеТатмедиа

## Нет комментариев
«АЛМА» яшүсмерләр төркеменең тәүге клибы дөнья күрде